ai4bharat/Pralekha huggingface dataset:
ଅର୍ଥ ମନ୍ତ୍ରଣାଳୟ
ଜିଆଇଏଫଟି-ଆଇଏଫଏସସି ଅନ୍ତରାଷ୍ଟ୍ରୀୟ ଏକ୍ସଚେଞ୍ଜରେ ଆଇଏନଆର-ୟୁଏସଡ଼ି ଫ୍ୟୁଚର୍ସ ଓ ଅପସନ୍ ଚୁକ୍ତିନାମାର ଶୁଭାରମ୍ଭ କଲେ ଶ୍ରୀମତୀ ନିର୍ମଳା ସୀତାରମଣ
କେନ୍ଦ୍ର ଅର୍ଥ ଓ କର୍ପୋରେଟ ବ୍ୟାପାର ମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣ ଆଜି ଜିଆଇଏଫଟି- ଆଇଏଫଏସସି ଅନ୍ତରାଷ୍ଟ୍ରୀୟ ଏକ୍ସଚେଞ୍ଜରେ ଆଇଏନଆର- ୟୁଏସଡ଼ି ଫ୍ୟୁଚର୍ସ ଓ ଅପସନ୍ ଚୁକ୍ତିନାମାର ଶୁଭାରମ୍ଭ କରିଛନ୍ତି । ଏହି ଚୁକ୍ତିନାମା ଦୁଇଟି ଅନ୍ତରାଷ୍ଟ୍ରୀୟ ଏକ୍ସଚେଞ୍ଜ ହେଲା- ବମ୍ବେ ଷ୍ଟକ୍ ଏକ୍ସଚେଞ୍ଜର ଇଣ୍ଡିଆ ଆଇଏଏକ୍ସ ଏବଂ ନ୍ୟାସନାଲ ଷ୍ଟକ୍ ଏକ୍ସଚେଞ୍ଜର ଏନଏସଓ- ଆଇଏଫଏସସି । ଗୁଜରାଟର ଗାନ୍ଧୀନଗରସ୍ଥିତ ଗିଫ୍ଟ ଅନ୍ତରାଷ୍ଟ୍ରୀୟ ଆର୍ଥିକ ସେବା କେନ୍ଦ୍ର ଠାରେ ଆୟୋଜିତ ଏହି କାର୍ଯ୍ୟକ୍ରମକୁ ଭିଡ଼ିଓ କନଫରେନ୍ସିଂ ମାଧ୍ୟମରେ ଶ୍ରୀମତୀ ସୀତାରମଣ ଉଦ୍ଘାଟନ କରିଥିଲେ ।
ଏହି ଅବସରରେ ନିଜର ମତ ରଖି ଅର୍ଥମନ୍ତ୍ରୀ ଶ୍ରୀମତୀ ସୀତାରମଣ କହିଲେ ଯେ, ଗତ ଏକ ଦଶନ୍ଧି ବା ଆଉ କିଛି ଅଧିକ ସମୟ ମଧ୍ୟରେ ଭାରତ ସଂପର୍କୀତ ଆର୍ଥିକ ସେବାର ଗୁରୁତ୍ୱପୂର୍ଣ୍ଣ ବଜାର ଭାଗ ଅନ୍ୟ ଅନ୍ତରାଷ୍ଟ୍ରୀୟ ଆର୍ଥିକ କେନ୍ଦ୍ରକୁ ଘୁଞ୍ଚିସାରିଛି । ଭାରତକୁ ଏଭଳି ବ୍ୟବସାୟ ଆଣିବାର ସ୍ପଷ୍ଟ ସୁବିଧାଟି ଆର୍ଥିକ କାର୍ଯ୍ୟକଳାପ ଏବଂ ନିଯୁକ୍ତିର ସୁଯୋଗ ଦେଶକୁ ମିଳିପାରିବ । ଗିଫ୍ଟ ଅନ୍ତରାଷ୍ଟ୍ରୀୟ ଆର୍ଥିକ ସେବା କେନ୍ଦ୍ରଠାରେ ଏହି ଏକ୍ସଚେଞ୍ଜ ଆଇଏନଆର-ୟୁଏସଡ଼ି ଚୁକ୍ତିନାମା କରିବା ଦ୍ୱାରା ଦେଶ ଆଉ ଏକ ପାଦ ଆଗକୁ ବଢ଼ିଲା ବୋଲି ବୁଝାପଡ଼ିବ । ଏହା ସମସ୍ତ ଟାଇମ୍ ଜୋନରେ 22 ଘଣ୍ଟା ପାଇଁ ଗିଫ୍ଟ- ଆଇଏଫଏସସି ସକାଶେ ଉପଲବ୍ଧ ହେବ ।
ଗିଫ୍ଟ-ଆଇଏଫଏସସିରେ ଦେଶରେ ଅନ୍ତରାଷ୍ଟ୍ରୀୟ ସ୍ତରର ବ୍ୟବସାୟିକ ବାତାବରଣ ତଥା ପ୍ରତିଯୋଗିତାମୂଳକ ଟିକସ ବ୍ୟବସ୍ଥା ଉପଲବ୍ଧ ହେବ । ଆଶା କରାଯାଉଛି ଯେ ଆଇଏନଆର- ଆମେରିକୀୟ ଡ଼ଲାର ଚୁକ୍ତିନାମା ବ୍ୟବସାୟ ଦେଶକୁ ଅଧିକ ଆର୍ଥିକ ବ୍ୟବସାୟ ଆଣିପାରିବ । ସେହିଭଳି ଭାରତରେ ଆଇଏଫଏସସି ମାଧ୍ୟମରେ ଅଧିକ ବୈଶ୍ୱିକ ସହଭାଗୀତା ବୃଦ୍ଧି ପାଇବ ଏବଂ ଭାରତ ଆଇଏଫଏସସି ମାଧ୍ୟମରେ ବିଶ୍ୱ ସହ ଅଧିକ ମାତ୍ରାରେ ଯୋଡ଼ି ହୋଇପାରିବ ବୋଲି ଶ୍ରୀମତୀ ସୀତାରମଣ ମତ ପୋଷଣ କରିଥିଲେ ।
ଶକ୍ତି ମନ୍ତ୍ରଣାଳୟ
ନିଜର ତିନୋଟି ବିଦ୍ୟୁତ ଷ୍ଟେସନରେ 100 ପ୍ରତିଶତ ପିଏଲଏଫ ହାସଲ କଲା ଏନଟିପିସି ସିପିଏସୟୁ
• ଲକଡାଉନ ସତ୍ତ୍ୱେ ଅସାଧାରଣ ପରିଚାଳନାଗତ ଦକ୍ଷତା ପ୍ରଦର୍ଶନ କଲା ମହାରତ୍ନ କମ୍ପାନୀ
ବିଦ୍ୟୁତ ମନ୍ତ୍ରଣାଳୟ ଅଧୀନ କେନ୍ଦ୍ରୀୟ ରାଷ୍ଟ୍ରାୟତ୍ତ ଉଦ୍ୟୋଗ ଏବଂ ଭାରତର ସବୁଠୁ ବଡ଼ ବିଦ୍ୟୁତ ଉତ୍ପାଦକ କମ୍ପାନୀ ଏନଟିପିସି ଲିଃ 9 ମେ’ 2020ରେ ନିଜର ତିନୋଟି ବିଦ୍ୟୁତ ଷ୍ଟେସନ –ମଧ୍ୟପ୍ରଦେଶର ଏନଟିପିସି ବିନ୍ଧ୍ୟାଞ୍ଚଳ , ଓଡ଼ିଶାର ଏନଟିପିସି ତାଳଚେର କଣିହା  ଏବଂ ଛତିଶଗଡ଼ର ଏନଟିପିସି ସିପତରେ 100 ପ୍ରତିଶତ ପିଏଲଏଫ ହାସଲ କରିଛି । କୋଭିଡ-19 ମହାମାରୀ କାରଣରୁ ଲକଡାଉନ ସତ୍ତ୍ୱେ କମ୍ପାନୀ ଅସାଧାରଣ ପରିଚାଳନାଗତ ଦକ୍ଷତା ଓ ସର୍ବୋତ୍ତମ କ୍ଷମତାର ଉପଯୋଗ ପ୍ରଦର୍ଶିତ କରିଛି ।
ଏଥିସହିତ ହିମାଚଳ ପ୍ରଦେଶରେ ଏନଟିପିସି କୋଲ୍ଡମ 20-21 ଆର୍ଥିକ ବର୍ଷ ଲାଗି ଦେଶର ସବୁଠୁ ଭଲ ଜଳ ବିଦ୍ୟୁତ ଷ୍ଟେସନ ଭାବେ ଉଭା ହୋଇଛି। ଏଥିପୂର୍ବରୁ 13 ଏପ୍ରିଲ 2020କୁ ଦେଶର ସବୁଠୁ ବଡ଼ ବିଦ୍ୟୁତ ଷ୍ଟେସନ ଏନଟିପିସି ବିନ୍ଧ୍ୟାଞ୍ଚଳ 100 ପ୍ରତିଶତରୁ ଅଧିକ ପିଏଲଏଫ ହାସଲ କରିଥିଲା ।
ବିଦ୍ୟୁତ ଉତ୍ପାଦନ ବ୍ୟତୀତ ଏନଟିପିସି ପକ୍ଷରୁ ସମାଜର ଅସହାୟ ଲୋକମାନଙ୍କୁ ରାସନ ଏବଂ ଚିକିତ୍ସା ସହାୟତା ଉପଲବ୍ଧ କରାଇବା, ପ୍ରବାସୀ ଶ୍ରମିକମାନଙ୍କ ସାମାଜିକ କଲ୍ୟାଣ ଗତିବିଧିକୁ ଆଗେଇ ନେବା ଦିଗରେ ଏନଟିପିସି ଉଲ୍ଲେଖନୀୟ ଯୋଗଦାନ ଦେଉଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଜାତୀୟ ସ୍ୱାସ୍ଥ୍ୟ ପ୍ରାଧିକରଣ ରାଜ୍ୟ/କେନ୍ଦ୍ରଶାସିତ ଅଞ୍ଚଳ ସ୍ତରରେ ସ୍ୱାସ୍ଥ୍ୟ ସେବା ସହ ଜଡିତ ପେଶାଦାର ଏବଂ ସ୍ୱାସ୍ଥ୍ୟ ସୁବିଧା ରେଜିଷ୍ଟ୍ରିଗୁଡିକୁ ମଜବୁତ କରିବାକୁ ପ୍ରଦର୍ଶନ ଭିତ୍ତିକ ପାଣ୍ଠି ଆବଣ୍ଟନ ପାଇଁ ଘୋଷଣା କରିଛନ୍ତି
ପାଞ୍ଚ ବର୍ଷର ଅବଧି ମଧ୍ୟରେ ଏବିଡିଏମ ରାଜ୍ୟ କାର୍ଯ୍ୟାଳୟଗୁଡିକ ସ୍ଥାପନ ପାଇଁ ଆବଣ୍ଟିତ ୫୦୦ କୋଟି ଟଙ୍କାରୁ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ସେମାନଙ୍କ ପ୍ରଦର୍ଶନକୁ ଭିତ୍ତି କରି ୧୦୦ କୋଟି ଟଙ୍କା ପ୍ରଦାନ କରାଯିବ
ଜାତୀୟ ସ୍ୱାସ୍ଥ୍ୟ ପ୍ରାଧିକରଣ  ସ୍ୱାସ୍ଥ୍ୟ ସୁବିଧାଗୁଡିକର ରେଜିଷ୍ଟ୍ରି  ଏବଂ ସ୍ୱାସ୍ଥ୍ୟ ସେବା ସହ ଜଡିତ ପେଶାଦାରମାନଙ୍କ ରେଜିଷ୍ଟ୍ରି ରେ ଡାଟା ରେକର୍ଡ କାର୍ଯ୍ୟରେ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକର ପ୍ରଦର୍ଶନକୁ ଭିତ୍ତି କରି ଆୟୁଷ୍ମାନ ଭାରତ ଡିଜିଟାଲ ମିଶନ ର କାର୍ଯ୍ୟାନ୍ୱୟନ ପାଇଁ ପାଣ୍ଠି ଆବଣ୍ଟନ ପାଇଁ ଘୋଷଣା କରିଛନ୍ତି । ଏହି ପ୍ରଦର୍ଶନଭିତ୍ତିକ ପାଣ୍ଠି ଆବଣ୍ଟନ ରାଜ୍ୟ/କେନ୍ଦ୍ରଶାସିତ ଅଞ୍ଚଳ ସ୍ତରରେ ଆୟୁଷ୍ମାନ ଭାରତ ଡିଜିଟାଲ ମିଶନ ର ବ୍ୟବସ୍ଥିତ କାର୍ଯ୍ୟାନ୍ୱୟନରେ ସହାୟତା କରିବ । ଏହି ଯୋଜନା ଅନୁଯାୟୀ ଯାଞ୍ଚ ହୋଇଥିବା ଏଣ୍ଟ୍ରିଗୁଡିକ ସହ ପ୍ରମୁଖ ଜାତୀୟ ରେଜିଷ୍ଟ୍ରିଗୁଡିକୁ ମଜବୁତ କରାଯାଉଛି ।
ଏନଏଚଏ ଦ୍ୱାରା ପୂର୍ବରୁ ଜାରି ଦିଶାନିର୍ଦ୍ଦେଶ ଅନୁଯାୟୀ, ପାଞ୍ଚ ବର୍ଷ  ଅବଧି ମଧ୍ୟରେ ରାଜ୍ୟ/କେନ୍ଦ୍ରଶାସିତ ଅଞ୍ଚଳ ସ୍ତରରେ ଆୟୁଷ୍ମାନ ଭାରତ ଡିଜିଟାଲ ମିଶନ  କାର୍ଯ୍ୟାଳୟ ସ୍ଥାପନ ପାଇଁ ୫୦୦ କୋଟି ଟଙ୍କା ରେଖାଙ୍କିତ କରାଯାଇଛି । ଏହି ପାଣ୍ଠିର ୨୦ ପ୍ରତିଶତ ଅର୍ଥାତ ୧୦୦ କୋଟି ଟଙ୍କା ପ୍ରୋତ୍ସାହନ ଆଧାରିତ ପାଣ୍ଠି ଭାବେ ନିର୍ଦ୍ଧାରିତ ହୋଇଛି । ଏହି ଦୃଷ୍ଟିଭଙ୍ଗୀ ଆଗେଇ ନେବାକୁ ଏନଏଚଏ ସମ୍ପର୍କିତ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକ ଦ୍ୱାରା ନିର୍ଦ୍ଧାରିତ ଅବଧି ମଧ୍ୟରେ ପଞ୍ଜିକୃତ ଓ ଯାଞ୍ଚ ହୋଇଥିବା ସଂସ୍ଥାଗୁଡିକ ସଂଖ୍ୟା  ସନ୍ଦର୍ଭରେ ସମ୍ପର୍କିତ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକର ପ୍ରଦର୍ଶନକୁ ଭିତ୍ତି କରି ପାଣ୍ଠି ଆବଣ୍ଟନ ସମ୍ପର୍କରେ ନିଷ୍ପତ୍ତି ନିଆଯିବ ।
ଏହି ପଦକ୍ଷେପ ସମ୍ପର୍କରେ ସିଇଓ, ଏନଏଚଏ, ଡା. ଆର.ଏସ. ଶର୍ମା କହିଛନ୍ତି- ଏଚପିଆର ଓ ଏଫଏଚଆର ଆୟୁଷ୍ମାନ ଭାରତ ଡିଜିଟାଲ ମିଶନ ର ପ୍ରମୁଖ ସ୍ତମ୍ଭ । ଅଧିକ ସଂଖ୍ୟକ ସ୍ୱାସ୍ଥ୍ୟ ସେବା ସହ ଜଡିତ ପେଶାଦାର ଓ ସ୍ୱାସ୍ଥ୍ୟ ସୁବିଧାଗୁଡିକୁ ପଞ୍ଜିକୃତ କରିବାରେ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକର ପ୍ରେରଣାଦାୟୀ ସମର୍ଥନ ସାହାଯ୍ୟରେ ଆମେ ଡିଜିଟାଲ ସ୍ୱାସ୍ଥ୍ୟ ସେବାଗୁଡିକର ଲାଭ ଲୋକଙ୍କ ନିକଟରେ ପହଞ୍ଚାଇ ପାରିବା । ପଞ୍ଜିକରଣ ବେଳେ ପ୍ରଦାନ କରାଯାଇଥିବା ବିବରଣୀଗୁଡିକ ଯାଞ୍ଚ କରିବା ପାଇଁ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକର ସମ୍ପର୍କିତ ସଂସ୍ଥାଗୁଡିକ ଉତ୍ତରଦାୟୀ ରହିବେ । ସେମାନଙ୍କ ସମର୍ଥନ ସ୍ୱାସ୍ଥ୍ୟ ସେବା ସହ ଜଡିତ ପେଶାଦାର ଓ ସ୍ୱାସ୍ଥ୍ୟ ସୁବିଧାଗୁଡିକ ସମ୍ପର୍କରେ ଜାତୀୟ ସ୍ତରରେ ରେଜିଷ୍ଟ୍ରି ପ୍ରସ୍ତୁତିରେ ସହାୟକ ହେବ । ଯାହା ସ୍ୱାସ୍ଥ୍ୟ ସେବା ଆଶାୟୀଙ୍କ ପାଇଁ ଉପଯୋଗୀ ସୂଚନା ଉତ୍ସ ହେବ ।
ସ୍ୱାସ୍ଥ୍ୟ ସୁବିଧା ରେଜିଷ୍ଟ୍ରି  ଓ ସ୍ୱାସ୍ଥ୍ୟସେବା ସହ ଜଡିତ ପେଶାଦାରମାନଙ୍କ ରେଜିଷ୍ଟ୍ରି  ସଂଖ୍ୟା ବୃଦ୍ଧି ଆୟୁଷ୍ମାନ ଭାରତ ଡିଜିଟାଲ ମିଶନ ର ଲକ୍ଷିତ ଉଦ୍ଦେଶ୍ୟ ସାଧନ କରିବା ଦୃଷ୍ଟିରୁ ବେଶ ଗୁରୁତ୍ୱପୂର୍ଣ୍ଣ । ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକ ପାଇଁ ପ୍ରଦର୍ଶନ ଭିତ୍ତିକ ପାଣ୍ଠି ପ୍ରଦାନ ଏହି ଦିଗରେ ଏକ ଉପକ୍ରମ । ସେହି ଅନୁଯାୟୀ, ଏନଏଚଏ ପାଣ୍ଠି ଆବଣ୍ଟନ ମାନଦଣ୍ଡଗୁଡିକୁ ଏହି ପ୍ରକାରେ ସୂଚାଇଛନ୍ତି:
ଡିସେମ୍ବର ୩୧, ୨୦୨୨ ପର୍ଯ୍ୟନ୍ତ ଏଚଏଫଆର ଓ ଏଚପିଆରରେ ହୋଇଥିବା ପ୍ରତ୍ୟେକ ଏଣ୍ଟ୍ରିର ଯାଞ୍ଚ ପାଇଁ ୧୦୦ ଟଙ୍କା
ଜାନୁୟାରୀ ୧, ୨୦୨୩ରୁ ମାର୍ଚ୍ଚ ୩୧, ୨୦୨୩ ପର୍ଯ୍ୟନ୍ତ ଏଚଏଫଆର ଓ ଏଚପିଆରରେ ହୋଇଥିବା ପ୍ରତ୍ୟେକ ଏଣ୍ଟ୍ରିର ଯାଞ୍ଚ ପାଇଁ ୫୦ ଟଙ୍କା ।
ମାର୍ଚ୍ଚ ୩୧, ୨୦୨୩ ପରେ ଏଚଏଫଆର ଓ ଏଚପିଆରରେ ହୋଇଥିବା ପ୍ରତ୍ୟେକ ଏଣ୍ଟ୍ରିର ଯାଞ୍ଚ ପାଇଁ କୌଣସି ପାଣ୍ଠି ପ୍ରଦାନ କରାଯିବ ନାହିଁ
ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକ ଏବିଡିଏମରେ ପୂର୍ଣ୍ଣକାଳୀନ କିମ୍ବା ସ୍ୱଳ୍ପକାଳୀନ ମାନବ ସମ୍ବଳ ମୁତୟନ ପାଇଁ ଏହି ପାଣ୍ଠି ଉପଯୋଗ କରିପାରିବେ ।
ଏବିଡିଏମ ସମ୍ପର୍କରେ ଅଧିକ ଜାଣିବା ପାଇଁ ଦେଖନ୍ତୁ: https://abdm.gov.in/
SR
(Visitor Counter : 88
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜୟନ୍ତୀ ଅବସରରେ ପୂର୍ବତନ ପ୍ରଧାନମନ୍ତ୍ରୀ ଶ୍ରୀମତୀ ଇନ୍ଦିରା ଗାନ୍ଧୀଙ୍କୁ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ଜୟନ୍ତୀ ଅବସରରେ ପୂର୍ବତନ ପ୍ରଧାନମନ୍ତ୍ରୀ ଶ୍ରୀମତୀ ଇନ୍ଦିରା ଗାନ୍ଧୀ ଜୀଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ଜୟନ୍ତୀ ଅବସରରେ ପୂର୍ବତନ ପ୍ରଧାନମନ୍ତ୍ରୀ ଶ୍ରୀମତୀ ଇନ୍ଦିରା ଗାନ୍ଧୀ ଜୀଙ୍କୁ ଶ୍ରଦ୍ଧାଞ୍ଜଳି ଜଣାଉଛି ।”
SR
(
ଗ୍ରାମ୍ୟ ଉନ୍ନୟନ ମନ୍ତ୍ରଣାଳୟ
ଓଡିଶାର ପଂଚାୟତି ରାଜ ମନ୍ତ୍ରୀ ଶ୍ରୀ ପ୍ରଦୀପ କୁମାର ଅମାତ କେନ୍ଦ୍ର ମନ୍ତ୍ରୀ ଗିରିରାଜ ସିଂହ ଏବଂ ଶ୍ରୀ ଧର୍ମେନ୍ଦ୍ର ପ୍ରଧାନଙ୍କ ସହିତ ସାକ୍ଷାତ କରି ରାଜ୍ୟରେ ପ୍ରଧାନମନ୍ତ୍ରୀ ଆବାସ ଯୋଜନା ର କାର୍ଯ୍ୟନ୍ୱୟନ ଉପରେ ଆଲୋଚନା କରିଛନ୍ତି
ରାଜ୍ୟ ଗସ୍ତରେ ଆସିଥିବା ଗ୍ରାମ୍ୟ ଉନ୍ନୟନ ମନ୍ତ୍ରଣାଳୟର କେନ୍ଦ୍ରୀୟ ଦଳ ଦ୍ୱାରା ଦର୍ଶା ଯାଇଥିବା ଅନେକ ଅନିୟମିତତାକୁ ନେଇ ଶ୍ରୀ ଗିରିରାଜ ସିଂହ ଉଦ୍ବେଗ ପ୍ରକାଶ କରିଛନ୍ତି
ଓଡିଶାରେ ୮ ଲକ୍ଷରୁ ଅଧିକ ହିତାଧିକାରୀ ମାନଙ୍କୁ ବାସଗୃହ ଉପଲବ୍ଧ କରିବା ନିମନ୍ତେ ଲକ୍ଷ୍ୟ ରଖା ଯାଇଛି
ଓଡିଶାର ପଂଚାୟତି ରାଜ ଏବଂ ପାନୀୟ ଜଳ, ଜଙ୍ଗଲ ଏବଂ ପରିବେଶ ତଥା ସୂଚନା ଜନ ସମ୍ପର୍କ ମନ୍ତ୍ରୀ ଶ୍ରୀ ପ୍ରଦୀପ କୁମାର ଅମାତ ଆଜି ନୂଆଦିଲ୍ଲୀ ଠାରେ ପ୍ରଧାନମନ୍ତ୍ରୀ ଆବାସ ଯୋଜନା ର କାର୍ଯ୍ୟକାରିତା ଉପରେ ଆଲୋଚନା କରିବାକୁ କେନ୍ଦ୍ର ଗ୍ରାମ୍ୟ ଉନ୍ନୟନ ତଥା ପଂଚାୟତି ରାଜ ମନ୍ତ୍ରୀ ଶ୍ରୀ ଗିରିରାଜ ସିଂହ ଏବଂ କେନ୍ଦ୍ର ଶିକ୍ଷା ଏବଂ ଦକ୍ଷତା ବିକାଶ ଏବଂ ଉଦ୍ୟୋଗ ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନଙ୍କୁ ଭେଟିଛନ୍ତି ।
ଗ୍ରାମ୍ୟ ଉନ୍ନୟନ ମନ୍ତ୍ରଣାଳୟର କେନ୍ଦ୍ରୀୟ ଦଳ ରାଜ୍ୟରେ ପ୍ରଧାନମନ୍ତ୍ରୀ ଆବାସ ଯୋଜନା ର ସ୍ଥିତି ଯାଂଚ କରିବା ଏବଂ ସମୀକ୍ଷା କରିବାକୁ ରାଜ୍ୟ ଗସ୍ତରେ ଆସିଥିବା ବେଳେ ଦେଖିଥିବା ଅନେକ ଅନିୟମିତତାକୁ ନେଇ ଶ୍ରୀ ଗିରିରାଜ ସିଂହ ଚିନ୍ତା ପ୍ରକଟ କରିଛନ୍ତି ।
ସେଗୁଡିକ ହିତାଧିକାରୀ ମାନଙ୍କ ତାଲିକାରେ ୩୭% ଅସମାନତା, ଆୱାସ – ସଫ୍ଟ ୱେବ୍ ସାଇଟ୍ରେ ତଥ୍ୟ ଅପଲୋଡ୍ କରିବାରେ ଅସଙ୍ଗତି, ହିତାଧିକାରୀ ମାନଙ୍କ ବ୍ୟାଙ୍କ ଆକାଉଂଟ ନମ୍ବରକୁ ନେଇ ହେରଫେର, ଅଯୋଗ୍ୟ ବ୍ୟକ୍ତିଙ୍କୁ ଅର୍ଥ ପ୍ରଦାନ ଏବଂ ଯୋଗ୍ୟ ବ୍ୟକ୍ତି ବିଶେଷ ମାନଙ୍କୁ ସୁବିଧା ପ୍ରଦାନରୁ ବଂଚିତ କରିବା ଇତ୍ୟାଦି ଥିଲା । ପ୍ରଧାନମନ୍ତ୍ରୀ ଆବାସ ଯୋଜନା ର ଲୋଗୋକୁ ପରିବର୍ତନ କରା ଯିବା, ଯାହା ଯୋଜନା ନିର୍ଦ୍ଦେଶାବଳୀର ବିରୁଦ୍ଧାଚରଣ ଅଟେ, ତାହାକୁ ନେଇ ଶ୍ରୀ ଗିରିରାଜ ସିଂହ ମଧ୍ୟ ଆପତି ଉଠାଇଛନ୍ତି ।
କେନ୍ଦ୍ର ଗ୍ରାମ୍ୟ ଉନ୍ନୟନ ମନ୍ତ୍ରୀ ରାଜ୍ୟରେ ପ୍ରଧାନମନ୍ତ୍ରୀ ଆବାସ ଯୋଜନା ର ପ୍ରଭାବଶାଳୀ ତଦାରଖ, ପଂଚାୟତ ଗୁଡିକର ସାମାଜିକ ଅଡିଟ୍ ଏବଂ ଶୌଚାଳୟ ନିର୍ମାଣ ପାଇଁ ସ୍ୱଚ୍ଛ ଭାରତ ମିଶନ ସହିତ ଯୋଜନାର ପ୍ରଭାବଶାଳୀ ଢଙ୍ଗରେ ସମ୍ମିଶ୍ରଣ, ପ୍ରତ୍ୟେକ ପରିବାରକୁ ବିଦ୍ୟୁତ୍ ସଂଯୋଗ ପାଇଁ ସୌଭାଗ୍ୟ ଯୋଜନା, ନଳ ପାଣି ପାଇଁ ହର୍ ଘର୍ ନଲ୍ ସେ ଜଲ୍  ଏବଂ ଏଲ୍ପିଜି / ଗ୍ୟାସ୍ ସଂଯୋଗ ପାଇଁ ପ୍ରଧାନମନ୍ତ୍ରୀ ଉଜ୍ୱଳା ଯୋଜନାର ପ୍ରଭାବଶାଳୀ ତଦାରଖ ପାଇଁ ଆହ୍ୱାନ କରିଛନ୍ତି । ଏହି ସମ୍ମିଶ୍ରଣ ଏବେ ସୁଦ୍ଧା ୨୦ -୨୫%, ଯାହା କି ଅତି କମ୍ ଅଟେ ବୋଲି ସେ କହିଛନ୍ତି ।
ଶ୍ରୀ ଗିରିରାଜ ସିଂହ କହିଛନ୍ତି ଯେ, କେନ୍ଦ୍ର ଗ୍ରାମ୍ୟ ଉନ୍ନୟନ ମନ୍ତ୍ରଣାଳୟ ରାଜ୍ୟ ସରକାରଙ୍କ ସହିତ ମିଶି ଓଡିଶାରେ ୮ ଲକ୍ଷରୁ ଅଧିକ ହିତାଧିକାରୀ ମାନଙ୍କୁ ବାସଗୃହ ଯୋଗାଇ ଦେବାକୁ ଲକ୍ଷ୍ୟ ରଖିଛି । ଆଦିବାସୀ ଏବଂ ପଛୁଆ ବର୍ଗର ଜିଲ୍ଲା ମାନଙ୍କୁ ପ୍ରାଥମିକତା ଦିଆଯିବା ଉଚିତ୍ ବୋଲି ସେ କହିଛନ୍ତି । ବୈଠକରେ କେନ୍ଦ୍ରୀୟ ଦଳ ଦର୍ଶାଇଥିବା ଅସନ୍ତୋଷର ସମାଧାନ କରାଯିବ ଏବଂ ଠକ ହିତାଧିକାରୀ ଏବଂ ସମ୍ପୃକ୍ତ ଅଧିକାରୀ ମାନଙ୍କ ବିରୋଧରେ ଦଣ୍ଡ ବିଧାନ ମୂଳକ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ବୋଲି ସହମତି ପ୍ରକାଶ ପାଇଥିଲ। ।
ଜଳ ଶକ୍ତି ମନ୍ତ୍ରଣାଳୟ
ଭାରତ-ବାଂଲାଦେଶ ମନ୍ତ୍ରୀସ୍ତରୀୟ ଯୁଗ୍ମ ନଦୀ କମିଶନ ବୈଠକ
ଭାରତ-ବାଂଲାଦେଶ ମନ୍ତ୍ରୀସ୍ତରୀୟ ୩୮ତମ ଯୁଗ୍ମ ନଦୀ କମିଶନ ବୈଠକ ନୂଆଦିଲ୍ଲୀ ଠାରେ ଗତକାଲି ଅନୁଷ୍ଠିତ ହୋଇଯାଇଛି । ଭାରତୀୟ ପ୍ରତିନିଧି ଦଳ କେନ୍ଦ୍ର ଜଳଶକ୍ତି ମନ୍ତ୍ରୀ ଶ୍ରୀ ଗଜେନ୍ଦ୍ର ସିଂହ ଶେଖାୱତଙ୍କ ନେତୃତ୍ୱରେ ଏବଂ ବାଂଲାଦେଶର ପ୍ରତିନିଧିମାନେ ରାଜ୍ୟ ଜଳଶକ୍ତି ମନ୍ତ୍ରୀ ଶ୍ରୀ ଜାହିଦ୍ ଫାରୁକୀଙ୍କ ନେତୃତ୍ୱରେ ବୈଠକରେ ଯୋଗ ଦେଇଥିଲେ । ବାଂଲାଦେଶର ଜଳସମ୍ପଦ ଉପମନ୍ତ୍ରୀ ଏ.କେ.ଏମ.ଏନାମୁଲ ହକ୍ ଶାମିମ୍ ମଧ୍ୟ ତାଙ୍କ ଦେଶର ପ୍ରତିନିଧି ମଣ୍ଡଳୀରେ ରହିଛନ୍ତି । ଯୁଗ୍ମ ନଦୀ କମିଶନର ବୈଷୟିକ ଭାବ ବିନିମୟ କାର୍ଯ୍ୟ ଚାଲୁ ରହିଥିଲେ ମଧ୍ୟ ଦୀର୍ଘ ବ୍ୟବଧାନରେ ମନ୍ତ୍ରୀସ୍ତରୀୟ ବୈଠକ ବସିଥିବାରୁ ଏହାର ଯଥେଷ୍ଟ ଗୁରୁତ୍ୱ ରହିଛି । ଗତ ଅଗଷ୍ଟ ୨୩ ତରିଖ ଦିନ ଜଳସମ୍ପଦ ସଚିବସ୍ତରୀୟ ବୈଠକ ଅନୁଷ୍ଠିତ ହୋଇଥିଲା ।
ଏହି ବୈଠକରେ ଆଲୋଚନା ପ୍ରସଙ୍ଗରେ ଉଭୟ ଦେଶର ସ୍ୱାର୍ଥ ଜଡ଼ିତ ଥିବା କେତେକ ବିଷୟ ଉପରେ ଗୁରୁତ୍ୱ ଦିଆଯାଇଥିଲା । ସେଗୁଡ଼ିକ ମଧ୍ୟରେ କେତେକ ନଦୀରେ ଜଳ ବଣ୍ଟନ, ନଦୀ ଜଳ ଦୂଷିତ ହେଉଥିବା ପ୍ରକ୍ରିୟା, ପଟୁମାଟି ଜମି ଯାଉଥିବା ପ୍ରକ୍ରିୟାର ପରିଚାଳନା, ନଦୀ ବନ୍ଧର ସୁରକ୍ଷା ଆଦି ଅନ୍ତର୍ଭୁକ୍ତ । ଉଭୟ ପକ୍ଷ କୁଶିୟାରା ନଦୀର ମଧ୍ୟବର୍ତ୍ତୀକାଳୀନ ଜଳ ବଣ୍ଟନ ସମ୍ପର୍କିତ ବୁଝାମଣାପତ୍ର ଚୂଡ଼ାନ୍ତ ରୂପ ଦେଇଥିଲେ । ଉଭୟ ପକ୍ଷ ମଧ୍ୟ ଫେନୀ ନଦୀର ଜଳ ସଂଗ୍ରହ ସ୍ଥାନ ସମ୍ପର୍କିତ ସ୍ଥାନଗୁଡ଼ିକର ଚିହ୍ନଟକୁ ସ୍ୱାଗତ କରିଥିଲେ । ଏହିସବୁ ସ୍ଥାନରୁ ତ୍ରିପୁରାର ସବରୁମ୍ ସହରକୁ ପାନୀୟ ଜଳଯୋଗାଣ ନିମିତ୍ତ ୨ଠ୧୯ ମସିହାରେ ଭାରତ-ବାଂଲାଦେଶ ମଧ୍ୟରେ ବୁଝାମଣା ପତ୍ର ସ୍ୱାକ୍ଷରିତ ହୋଇଥିଲା ।
ପାରସ୍ପରିକ ସହଯୋଗର ଏକ ଗୁରୁତ୍ୱପୂର୍ଣ୍ଣ ଦିଗ ହେଉଛି- ଉଭୟ ଦେଶ ବନ୍ୟା ସମ୍ପର୍କିତ ତଥ୍ୟର ଆଦାନ ପ୍ରଦାନ କରିବେ । ଅକ୍ଟୋବର ୧୫ ତାରିଖ ପର୍ଯ୍ୟନ୍ତ ହେଉଥିବା ବନ୍ୟାର ତଥ୍ୟ ବାଂଲାଦେଶକୁ ଭାରତ ଏଇ ନିକଟରେ ହସ୍ତାନ୍ତର କରିଛି । ଏହା ଫଳରେ ବାଂଲାଦେଶରେ ଅପ୍ରତ୍ୟାଶିତ ଭାବରେ ହେଉଥିବା ବନ୍ୟାର ମୁକାବିଲା କରିହେବ ।
ଭାରତ ଏବଂ ବାଂଳାଦେଶ ସୀମା ଦେଇ ୫୪ଟି ନଦୀ ପ୍ରବାହିତ ହେଉଛି । ଏଥିମଧ୍ୟରୁ ଅଗ୍ରାଧିକାର ଭିତ୍ତିରେ ୭ଟି ନଦୀର ଜଳ ବଣ୍ଟନ ନେଇ ରାଜିନାମା କାର୍ଯ୍ୟ ଅଗ୍ରଗତି କରିଛି । ଚଳିତ ଦ୍ୱିପାକ୍ଷିକ ବୈଠକରେ ଆଉ ୮ଟି ନଦୀର ଜଳ ବଣ୍ଟନ ନେଇ ତଥ୍ୟ ଆଦାନ ପ୍ରଦାନରେ ଉଭୟ ପକ୍ଷ ସହଯୋଗ କରିବାର ପ୍ରତିଶ୍ରୁତି ଦେଇଛନ୍ତି । ବୈଷୟିକସ୍ତରୀୟ ଯୁଗ୍ମ ନଦୀ ଜଳ କମିଶନ ବୈଠକରେ ଏ ସମ୍ପର୍କିତ ଅଧିକ ଆଲୋଚନା ହେବ ।
ଭାରତ ଏବଂ ବାଂଲାଦେଶ ସୀମାରେ ଥିବା ନଦୀ ଜଳ ବଣ୍ଟନ ନେଇ ଉଭୟ ପକ୍ଷର ସ୍ୱାର୍ଥରେ ୧୯୭୨ ମସିହାରେ ଯୁଗ୍ମ ନଦୀ ଜଳ କମିଶନ ଗଠିତ ହୋଇଥିଲା ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡକ୍ଟର ଦେବେନ୍ଦ୍ର ପଟେଲଙ୍କ ଦେହାନ୍ତରେ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶିଷ୍ଟ ଅଙ୍କୋ-ସର୍ଜନ ଡକ୍ଟର ଦେବେନ୍ଦ୍ର ପଟେଲଙ୍କ ଦେହାନ୍ତରେ ଦୁଃଖ ପ୍ରକାଶ କରିଛନ୍ତି । ସ୍ୱାସ୍ଥ୍ୟ ଭିତ୍ତିଭୂମି ତଥା କର୍କଟ ରୋଗର ଚିକିତ୍ସା କ୍ଷେତ୍ରରେ ଡକ୍ଟର ପଟେଲଙ୍କ ଅବଦାନକୁ ପ୍ରଧାନମନ୍ତ୍ରୀ ମନେ ପକାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ସ୍ୱାସ୍ଥ୍ୟ ଭିତ୍ତିଭୂମି ତଥା କର୍କଟ ରୋଗର ଚିକିତ୍ସା ପାଇଁ ଡକ୍ଟର ଦେବେନ୍ଦ୍ର ପଟେଲ ଅସଂଖ୍ୟ ଲୋକଙ୍କ ସମ୍ମାନ ଓ ଶୁଭେଚ୍ଛା ଅର୍ଜନ କରିଛନ୍ତି । ଔଷଧ ଏବଂ କରୁଣାମୟ ପ୍ରକୃତି କ୍ଷେତ୍ରରେ ତାଙ୍କର ଗଭୀର ଜ୍ଞାନ ସର୍ବଦା ସ୍ମରଣୀୟ ହୋଇ ରହିବ । ତାଙ୍କ ଦେହାନ୍ତରେ ଅତ୍ୟନ୍ତ ଦୁଃଖିତ । ତାଙ୍କ ପରିବାର ପ୍ରତି ସମବେଦନା । ଓମ୍ ଶାନ୍ତି ।”
HS
(
ଅର୍ଥ ମନ୍ତ୍ରଣାଳୟ
ବ୍ୟାଙ୍କ କର୍ମଚାରୀଙ୍କ ଫ୍ୟାମିଲି ପେନସନ ପରିମାଣ ଶେଷ ଦରମାର ୩୦ ପ୍ରତିଶତକୁ ବୃଦ୍ଧି
ରାଷ୍ଟ୍ରାୟାତ୍ତ କ୍ଷେତ୍ର ବ୍ୟାଙ୍କ କର୍ମଚାରୀଙ୍କ ଏନପିଏସ କର୍ପସକୁ ବ୍ୟାଙ୍କର ଯୋଗଦାନ ୧୪ ପ୍ରତିଶତକୁ ବୃଦ୍ଧି କରାଯିବ
ବ୍ୟାଙ୍କ କର୍ମଚାରୀମାନଙ୍କ ପରିବାରକୁ ଆଶ୍ବସ୍ତି ପ୍ରଦାନ କରିବାର ଏକ ପଦକ୍ଷେପ ସ୍ବରୂପ, ଫ୍ୟାମିଲି ପେନସନ ପରିମାଣ ଶେଷ ଦରମାର 30 ପ୍ରତିଶତକୁ ବୃଦ୍ଧି କରିବା ଲାଗିଇଣ୍ଡିଆନ ବ୍ୟାଙ୍କସ୍ ଆସୋସିଏସନ୍ସ ର ପ୍ରସ୍ତାବକୁ ସରକାର ମଞ୍ଜୁର କରିଛନ୍ତି। ଏହି ପଦକ୍ଷେପ ଫଳରେ ପ୍ରତ୍ୟେକ ବ୍ୟାଙ୍କ କର୍ମଚାରୀଙ୍କ ପାରିବାରିକ ପେନସନ ପରିମାଣ 30,000ରୁ 35,000 ଟଙ୍କାକୁ ବୃଦ୍ଧି ପାଇବ। ଆଜି ମୁମ୍ବାଇ ଠାରେ ଅର୍ଥ ମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣଙ୍କ ଉପସ୍ଥିତିରେ ଅର୍ଥ ମନ୍ତ୍ରଣାଳୟ ଅଧୀନ ଆର୍ଥିକ ବ୍ୟାପାର ବିଭାଗର ସଚିବ ଦେବାଶୀଷ ପଣ୍ଡା ଏହି ଘୋଷଣା କରିଛନ୍ତି।
ଆର୍ଥିକ ବ୍ୟାପାର ବିଭାଗ ସଚିବ ଶ୍ରୀ ପଣ୍ଡା ସୂଚନା ଦେଇଥିଲେ ଯେ, ରାଷ୍ଟ୍ରାୟତ୍ତ କ୍ଷେତ୍ର ବ୍ୟାଙ୍କ କର୍ମଚାରୀଙ୍କ ମଜୁରି ସଂଶୋଧନ ଉପରେ 11ତମ ଦ୍ବିପକ୍ଷୀୟ ସେଟଲମେଣ୍ଟକୁ ଜାରି ରଖି, ଫ୍ୟାମିଲି ପେନସନ ଏବଂ ଏନପିଏସ ଅନ୍ତର୍ଗତ ନିଯୁକ୍ତିଦାତାଙ୍କ ଯୋଗଦାନ ପାଇଁ ଏକ ପ୍ରସ୍ତାବ ଦିଆଯାଇଥିଲା। ନଭେମ୍ବର 11, 2020ରେ ବିଭିନ୍ନ ବ୍ୟାଙ୍କ ୟୁନିଅନ ଓ ଆଇବିଏ ମଧ୍ୟରେ ଏହି ଦ୍ବିପକ୍ଷୀୟ ସେଟଲମେଣ୍ଟ ସ୍ବାକ୍ଷରିତ ହୋଇଥିଲା। ଏହାକୁ ଆଧାର କରି ମିଳିଥିବା ପ୍ରସ୍ତାବକୁ ଅର୍ଥ ମନ୍ତ୍ରୀ ମଞ୍ଜୁର କରିଥିବା ସଚିବ ସୂଚନା ଦେଇଛନ୍ତି। ସଚିବ ଆହୁରି କହିଥିଲେ ଯେ ପୂର୍ବରୁ ଏହି ଯୋଜନାରେ ପେନସନ ଭୋଗୀମାନେ ଏକ ସମୟରେ ୧୫, ୨୦, ୩୦ ପ୍ରତିଶତ ସ୍ଲାବରେ ପେନସନ ଉଠାଣ କରୁଥିଲେ। ଏହାର ସର୍ବାଧିକ ସୀମା ୯,୨୮୪ଟଙ୍କା ନିର୍ଦ୍ଧାରଣ କରାଯାଇଥିଲା। ଏହା ଅତ୍ୟନ୍ତ ସ୍ବଳ୍ପ ପରିମାଣ ଥିଲା ଏବଂ ଅର୍ଥ ମନ୍ତ୍ରୀ ଶ୍ରୀମତୀ ସୀତାରମଣ ଏହାକୁ ନେଇ ଚିନ୍ତିତ ଥିଲେ। ସେ ଏଥିରେ ସଂଶୋଧନ ଆଣିବାକୁ ଚାହିଁଥିଲେ ଯାହା ଫଳରେ ବ୍ୟାଙ୍କ କର୍ମଚାରୀମାନଙ୍କ ପରିବାରବର୍ଗ ଜୀବନ ନିର୍ବାହ ପାଇଁ ଆବଶ୍ୟକ ପରିମାଣର ଅର୍ଥ ପାଇପାରିବେ।
ସରକାର ମଧ୍ୟ ଏନପିଏସ ଅଧୀନରେ ନିଯୁକ୍ତିଦାତାଙ୍କ ଯୋଗଦାନକୁ ବର୍ତ୍ତମାନର ୧୦ ପ୍ରତିଶତରୁ ବୃଦ୍ଧି କରି ୧୪ ପ୍ରତିଶତ କରିବା ଲାଗି ପ୍ରସ୍ତାବକୁ ମଞ୍ଜୁର କରିଛନ୍ତି।
ପରିବର୍ଦ୍ଧିତ ଫ୍ୟାମିଲି ପେନସନ ଦ୍ବାରା ସରକାରୀ ବ୍ୟାଙ୍କ କର୍ମଚାରୀମାନଙ୍କର ହଜାର ହଜାର ପରିବାର ସଦସ୍ୟ ଉପକୃତ ହେବେ। ସେହିପରି ନିଯୁକ୍ତିଦାତାଙ୍କ ଯୋଗଦାନ ବୃଦ୍ଧି କରାଯିବା ଫଳରେ ଏନପିଏସ ଅଧୀନରେ ବ୍ୟାଙ୍କ କର୍ମଚାରୀଙ୍କୁ ଅଧିକ ଆର୍ଥିକ ସୁରକ୍ଷା ମିଳିପାରିବ।
ଦୁଇ ଦିନିଆ ମୁମ୍ବାଇ ଗସ୍ତରେ ଥିବା ଅର୍ଥ ମନ୍ତ୍ରୀ ରାଷ୍ଟ୍ରାୟତ୍ତ କ୍ଷେତ୍ରର ବ୍ୟାଙ୍କ ଗୁଡ଼ିକର ପ୍ରଦର୍ଶନ ସମୀକ୍ଷା କରିଥିଲେ ଏବଂ ସ୍ମାର୍ଟ ବ୍ୟାଙ୍କିଙ୍ଗ ପାଇଁ ଇଜ୍ ୪.୦ ସଂସ୍କାର ଏଜେଣ୍ଡାର ଶୁଭାରମ୍ଭ କରିଥିଲେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କୁ ଭେଟିଲେ ରେନେସାସ୍ ଇଲୋକ୍ଟ୍ରୋନିକ୍ସର ସିଇଓ ଶ୍ରୀ ତୋଶି ଶିବାତା
ରେନେସାସ୍ ଇଲେକ୍ଟ୍ରୋନିକ୍ସର ସିଇଓ ଶ୍ରୀ ତୋଶି ଶିବାତା ନୂଆଦିଲ୍ଲୀରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କୁ ଭେଟିଛନ୍ତି।
ରେନେସାସ୍ ଇଲେକ୍ଟ୍ରୋନିକ୍ସର ଏକ ଟୁଇଟର ଉତ୍ତର ଦେଇ ପ୍ରଧାନମନ୍ତ୍ରୀ ଟୁଇଟ କରିଛନ୍ତି:
ରେନେସାସ୍ ଇଲେକ୍ଟ୍ରୋନିକ୍ସର ସିଇଓ ଶ୍ରୀ ତୋଶି ଶିବାତାଙ୍କ ସହ ସଫଳ ବୈଠକ ହୋଇଛି । ଆମେ ସେମିକଣ୍ଡକ୍ଟର୍ସ ଦୁନିଆରେ ଟେକ୍, ଇନୋଭେସନ ଏବଂ ଭାରତର ପ୍ରଗତି ସହ ସମ୍ପର୍କିତ ବିଷୟ ଉପରେ ଆଲୋଚନା କରିଥିଲୁ ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଜାନୁଆରୀ ୨୪ ତାରିଖ ଦିନ ପ୍ରଧାନମନ୍ତ୍ରୀ ରାଷ୍ଟ୍ରୀୟ ବାଲ୍ ପୁରସ୍କାର ବିଜେତାମାନଙ୍କ ସହ ଆଲୋଚନା କରିବେ
ପ୍ରଥମ ଥର ପାଇଁ, ବ୍ଲକ୍ ଚେନ୍ ଜ୍ଞାନକୌଶଳ ବ୍ୟବହାର ଦ୍ୱାରା ପୁରସ୍କାର ବିଜେତାମାନେ ଡିଜିଟାଲ୍ ସାର୍ଟିଫିକେଟ୍ ପାଇବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭିଡିଓ କନଫରେନ୍ସିଂ ମାଧ୍ୟମରେ ୨୪ ଜାନୁୟାରୀ ୨୦୨୨ ରେ ମଧ୍ୟାହ୍ନ ୧୨ ଟା ସମୟରେ ପ୍ରଧାନ ମନ୍ତ୍ରୀ ରାଷ୍ଟ୍ରୀୟ ବାଲ ପୁରସ୍କାର  ପ୍ରାପ୍ତ ପିଲାଙ୍କ ସହ ଆଲୋଚନା କରିବେ । ବ୍ଲକ୍ ଚେନ୍ ଜ୍ଞାନକୌଶଳ ବ୍ୟବହାର କରି ୨୦୨୨ ଏବଂ ୨୦୨୧ ବର୍ଷ ପାଇଁ ପିଏମ୍ଆରବିପି ପୁରସ୍କାର ପ୍ରାପ୍ତ ପିଲାଙ୍କୁ ଡିଜିଟାଲ୍ ସାର୍ଟିଫିକେଟ୍ ପ୍ରଦାନ କରାଯିବ । ପୁରସ୍କାର ପ୍ରାପ୍ତ ପିଲାଙ୍କୁ ପ୍ରମାଣପତ୍ର ଦେବା ପାଇଁ ଏହି ଜ୍ଞାନକୌଶଳ ପ୍ରଥମ ଥର ପାଇଁ ବ୍ୟବହୃତ ହେଉଛି ।
ଭାରତ ସରକାର ପିଲାମାନଙ୍କୁ ନବସୃଜନ, ସାମାଜିକ ସେବା, ଶିକ୍ଷା, କ୍ରୀଡା, କଳା ଏବଂ ସଂସ୍କୃତି ଏବଂ ସାହସିକତା ଭଳି ଛଅଟି ବିଭାଗରେ ସେମାନଙ୍କର ଅତୁଳନୀୟ ସଫଳତା ପାଇଁ ପିଏମ୍ଆରବିପି ପୁରସ୍କାର ପ୍ରଦାନ କରୁଛନ୍ତି । ଚଳିତ ବର୍ଷ ପିଏମ୍ଆରବିପି-୨୦୨୨ ପାଇଁ ବାଲ ଶକ୍ତି ପୁରସ୍କାରର ବିଭିନ୍ନ ବର୍ଗରେ ସମଗ୍ର ଦେଶରୁ ୨୯ ଜଣ ପିଲାଙ୍କୁ ଚୟନ କରାଯାଇଛି । ପୁରସ୍କାର ପ୍ରାପ୍ତ ପିଲାମାନେ ପ୍ରତିବର୍ଷ ଗଣତନ୍ତ୍ର ଦିବସ ପରେଡରେ ମଧ୍ୟ ଭାଗ ନେଇଥାନ୍ତି । ପିଏମ୍ଆରବିପି ର ପ୍ରତ୍ୟେକ ପୁରସ୍କାର ପ୍ରାପ୍ତ ପିଲାଙ୍କୁ ଏକ ପଦକ, ନଗଦ ଏକ ଲକ୍ଷ ଟଙ୍କା ଏବଂ ପ୍ରମାଣପତ୍ର ପ୍ରଦାନ କରାଯାଇଥାଏ । ପିଏମ୍ଆରବିପି ୨୦୨୨ ବିଜେତାଙ୍କ ନଗଦ ପୁରସ୍କାର ରାଶି ସେମାନଙ୍କ ଆକାଉଣ୍ଟକୁ ସ୍ଥାନାନ୍ତରିତ କରାଯିବ ।
HS
(
ସଡକ ପରିବହନ ଓ ରାଜପଥ ମନ୍ତ୍ରଣାଳୟ
ଭାରତୀୟ ଜାତୀୟ ରାଜପଥ କର୍ତ୍ତୃପକ୍ଷ ପକ୍ଷରୁ 'ହରିତ ପଥ' ମୋବାଇଲ ଆପର ଶୁଭାରମ୍ଭ; ରାସ୍ତାକଡ ବୃକ୍ଷରାଜି ଉପରେ ରଖିବ ନଜର
● ଏନଏଚଏଆଇର ରୌପ୍ୟ ଜୟନ୍ତୀ ଅବସରରେ 25 ଦିନରେ ରୋପଣ କରିଛି 25 ଲକ୍ଷ ଚାରା
ସଡକ ପରିବହନ ଓ ରାଜପଥ ମନ୍ତ୍ରଣାଳୟ ପକ୍ଷରୁ ହରିତ ପଥ ନାମକ ଏକ ମୋବାଇଲ ଆପ ବିକଶିତ ହୋଇଛି । ଏହି ଆପ ଜରିଆରେ ଏହାର ବିଭିନ୍ନ କ୍ଷେତ୍ରୀୟ ସଂସ୍ଥା ଅଧୀନରେ ଥିବା ବୃକ୍ଷ ପ୍ରକଳ୍ପ, ଏହାର ଲକ୍ଷ୍ୟ, ପ୍ରଗତି ଓ ରକ୍ଷଣାବେକ୍ଷଣ ଇତ୍ୟାଦି ଉପରେ ନଜର ରଖାଯିବ। ବିଭାଗୀୟ ମନ୍ତ୍ରୀ ଶ୍ରୀ ନିତିନ ଗଡକରୀ ଆଜି ଏହି ଆପର ଉଦ୍ଘାଟନ କରିଛନ୍ତି ।
ଦେଶରେ 25 ବର୍ଷ ଧରି ସେବା ଯୋଗାଉଥିବା ଏନଏଚଏଆଇ ହରିତ ଭାରତ ସଂକଳ୍ପ ଯୋଜନା ହାତକୁ ନେଇଛି । ଏହି ଯୋଜନା ଅଧୀନରେ ଦେଶବ୍ୟାପୀ ବୃକ୍ଷ ରୋପଣ ସହ ପରିବେଶ ସୁରକ୍ଷା କରାଯିବ ବୋଲି ଏନଏଚଏଆଇ ପକ୍ଷରୁ ପ୍ରକାଶିତ ପ୍ରେସ ବିଜ୍ଞପ୍ତିରେ କୁହାଯାଇଛି । ଏହି ଯୋଜନା ଅଧୀନରେ ଏନଏଚଏଆଇ 25 ଦିନରେ 25 ଲକ୍ଷ ଚାରା ରୋପଣ କରିଛି । ଦେଶର ବିଭିନ୍ନ ରାଜପଥର କଡେ କଡେ ଜୁଲାଇ 21ରୁ ଅଗଷ୍ଟ 15 ମଧ୍ୟରେ ଏହି ଚାରା ରୋପଣ କାର୍ଯ୍ୟ କରାଯାଇଛି । ଏହାକୁ ମିଶାଇ ଚଳିତ ଆର୍ଥିକ ବର୍ଷରେ 35.22 ଲକ୍ଷ ଚାରା ରୋପଣ କରାଯାଇଛି ।
ଜାତୀୟ ରାଜପଥଗୁଡିକୁ ସବୁଜିମାରେ ଭରିବା ପାଇଁ ଏନଏଚଏଆଇ ଆଞ୍ଚଳିକ କାର୍ଯ୍ୟଳୟ ପକ୍ଷରୁ ଏହି ଦେଶବ୍ୟାପୀ ଚାରା ରୋପଣ କାର୍ଯ୍ୟ ହାତକୁ ନିଆଯାଇଛି । ଉତ୍ତରପ୍ରଦେଶରେ ସର୍ବାଧିକ 5 ଲକ୍ଷ ଚାରା ରୋପଣ କରାଯାଇଥିବା ବେଳେ, ରାଜସ୍ଥାନରେ 3 ଲକ୍ଷ ଓ ମଧ୍ୟପ୍ରଦେଶରେ 2.67 ଲକ୍ଷ ଚାରା ରୋପଣ କରାଯାଇଛି । ସବୁ ଗଛ ଯେପରି ବଞ୍ଚି ରହେ ସେଥିପାଇଁ ଗଛ ଚାରିପଟେ 1.5ମିଟର ଉଚ୍ଚତାର ବାଡ ମଧ୍ୟ ଦିଆଯାଇଛି ।
ବିଜ୍ଞପ୍ତିରେ ଆହୁରି କୁହାଯାଇଛି ଯେ, ଗଛଗୁଡ଼ିକର ଅଭିବୃଦ୍ଧି ଉପରେ ନଜର ରଖିବା ପାଇଁ ଏହାର ଚିତ୍ର ଓ ଅନ୍ୟାନ୍ୟ ତଥ୍ୟାବଳି ହରିତ ପଥ ଆପରେ ପ୍ରତି ତିନିମାସରେ ଲୋଡ କରାଯାଉଛି । ରାଜପଥ ଠିକାଦାରମାନେ ଏହିସବୁ ଗଛର ରକ୍ଷଣାବେକ୍ଷଣ ଦାୟିତ୍ଵରେ ଅଛନ୍ତି । ଗଚଗୁଡ଼ିକର ଅଭିବୃଦ୍ଧି ଉପରେ ସେମାନଙ୍କର ଦେୟ ପଇଠକୁ ଯୋଡା ଯାଇଛି । ଏହି ଆପ ଉଦଘାଟନ ଠିକ ପରେ ପରେ 150ରୁ ଉର୍ଦ୍ଧ୍ଵ ଆଞ୍ଚଳିକ ଅଧିକାରୀ, ପ୍ରକଳ୍ପ ନିର୍ଦ୍ଦେଶକ ଓ ଉଦ୍ୟାନ କୃଷି ବିଶେଷଜ୍ଞ ଏହାର ୟୁଜର ଆଇଡି ଦ୍ଵାରା କାମ ଆରମ୍ଭ କରିଛନ୍ତି ।
ଜାତୀୟ ରାଜପଥଗୁଡିକରେ ପରିବେଶ ଭାରସାମ୍ୟ ରଖିବା ପାଇଁ ଏନଏଚଏଆଇ ପକ୍ଷରୁ ବ୍ୟାପକ ଚାରା ରୋପଣ କାର୍ଯ୍ୟ ହାତକୁ ନିଆଯାଇଛି । ଚଳିତ ବର୍ଷ ଏନଏଚଏଆଇ ରାଜ୍ୟ ସରକାରଙ୍କ ବିଭିନ୍ନ ସଂସ୍ଥା ଓ ଘରୋଇ ସଂସ୍ଥାର ସହଯୋଗରେ 72 ଲକ୍ଷ ଚାରା ରୋପଣ ପାଇଁ ଯୋଜନା କରିଛି । ଏନଏଚଏଆଇ ବୃକ୍ଷ, ଜଙ୍ଗଲ, କୃଷି ଓ ଉଦ୍ୟାନକୃଷି ବିଶେଷଜ୍ଞମାନଙ୍କୁ ଏକ୍ଷେତ୍ରରେ ନିୟୋଜିତ କରିଛି । ବିଭିନ୍ନ ଆଞ୍ଚଳିକ କାର୍ଯ୍ୟାଳୟରେ ବୃକ୍ଷରାଜିର ରକ୍ଷଣାବେକ୍ଷଣ ପାଇଁ ଦୁଇ ଜଣ ଲେଖାଏଁ ଉଦ୍ୟାନକୃଷି ବିଶେଷଜ୍ଞଙ୍କୁ ନିୟୋଜିତ କରିଛି । ଏନଏଚଏଆଇ ବୃକ୍ଷ ରୋପଣକୁ ଛାଡି ରାଜପଥ କଡରେ ଯେଉଁଠି ଆବଶ୍ୟକ ଗଛଗୁଡିକର ପ୍ରତିରୋପଣ ଉପରେ ମଧ୍ୟ ଧ୍ୟାନ ଦେଉଛି । ବୃକ୍ଷ ରୋପଣ ହୋଇଥିବା ସମସ୍ତ ଅଞ୍ଚଳ ଓ ହେବାକୁ ଥିବା ଅଞ୍ଚଳଗୁଡିକ ପାଇଁ ମଧ୍ୟ ଏକ ଡାଟାବେସ ମଧ୍ୟ ପ୍ରସ୍ତୁତ କରିଛି । ରାଜପଥଗୁଡିକୁ ସବୁଜିମାରେ ଭରିବା ପାଇଁ ହରିତ ପଥ ମୋବାଇଲ ଆପ ବିଶେଷଭାବେ ସହାୟକ ହୋଇପାରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶାସନରେ କାନ୍ତି ଏବଂ ଉନ୍ନତିମୂଳକ ସେବା ବିତରଣ ପାଇଁ ଭାରତ ଜ୍ଞାନକୌଶଳ ଗ୍ରହଣ କରିଛି: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ‘ଅଭିବୃଦ୍ଧି ପାଇଁ ଜ୍ଞାନକୌଶଳର ୯ ବର୍ଷ’ ଉପରେ ପ୍ରବନ୍ଧ, ଭିଡିଓ, ଗ୍ରାଫିକ୍ସ ଏବଂ ସୂଚନା ସେୟାର କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଶାସନରେ କ୍ରାନ୍ତି ଏବଂ ଉନ୍ନତ ସେବା ବିତରଣରେ ବୈପ୍ଳବିକ ପରିବର୍ତ୍ତନ ଆଣିବା ପାଇଁ ଭାରତ ବୈଷୟିକ ଜ୍ଞାନକୌଶଳ ଗ୍ରହଣ କରିଛି । ଜ୍ଞାନକୌଶଳ ଲୋକଙ୍କ ଜୀବନରେ ଦକ୍ଷତା ଏବଂ ସୁବିଧା ଆଣିଛି । ଏହା ଏକ ଡିଜିଟାଲ୍ ସଶକ୍ତ ଭାରତ ଗଠନ ପାଇଁ ପ୍ରୟାସକୁ ମଧ୍ୟ ଆଗକୁ ନେଇଛି । । #9YearsOfTechForGrowth"
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଆରୋଗ୍ୟଙ୍କ ସଂଖ୍ୟା 5 ଲକ୍ଷ ଟପିଲା
• ସକ୍ରିୟ ସଂକ୍ରମିତଙ୍କ ଠାରୁ ଆରୋଗ୍ୟଙ୍କ ସଂଖ୍ୟା 2.31ଲକ୍ଷ ଅଧିକ
• ସୁସ୍ଥତା ହାର ପାଖାପାଖି 63 ପ୍ରତିଶତରେ ପହଞ୍ଚିଲା
କୋଭିଡ-19କୁ ରୋକିବା ପାଇଁ କେନ୍ଦ୍ର ଏବଂ ରାଜ୍ୟ ସରକାରଙ୍କ ମଧ୍ୟରେ ସମନ୍ଵୟ ରକ୍ଷାକରି ବିଭିନ୍ନ ପ୍ରକାରର ପଦକ୍ଷେପ ଗ୍ରହଣ କରାଯାଉଛି । ଆବଦ୍ଧାଞ୍ଚଳରେ ଦୃଢ କାର୍ଯ୍ୟାନୁଷ୍ଠାନ, ନୀରିକ୍ଷଣ କାର୍ଯ୍ୟକଳାପ, ଠିକ ସମୟରେ ରୋଗୀ ଚିହ୍ନଟ ଏବଂ କରୋନାର ପ୍ରଭାବଶାଳୀ ଚିକିତ୍ସା ପରିଚାଳନା ଦ୍ଵାରା ସମୁଦାୟ ଆରୋଗ୍ୟଙ୍କ ସଂଖ୍ୟା ଆଜି 5ଲକ୍ଷ ଅତିକ୍ରମ କରିଛି । 5,15,385 କୋଭିଡ-19 ରୋଗୀ ଏପର୍ଯ୍ୟନ୍ତ ଆରୋଗ୍ୟ ହୋଇ ଘରକୁ ଫେରିଛନ୍ତି । ସକ୍ରିୟ ମାମଲା ତୁଳନାରେ ସୁସ୍ଥ ହୋଇଥିବା ମାମଲା ସଂଖ୍ୟା 2,31,978 ଅଧିକ ।
ଏହି ବିସ୍ତାରିତ ବ୍ୟବଧାନ ଦ୍ଵାରା ଆରୋଗ୍ୟ ହାର 62.78%ରେ ପହଞ୍ଚିଛି । ଗତ 24 ଘଣ୍ଟା ମଧ୍ୟରେ, 19,870 କରୋନା ରୋଗୀ ଆରୋଗ୍ୟ ହୋଇ ଘରକୁ ଫେରିଛନ୍ତି ।
ଏବେ ଦେଶରେ ମୋଟ 2,83,407 ସକ୍ରିୟ ରୋଗୀ ଚିକିତ୍ସାଧୀନ ଅଛନ୍ତି । ଅତ୍ୟଧିକ ଲକ୍ଷଣ ଥିବା ରୋଗୀ ରାଜ୍ୟ ଓ କେନ୍ଦ୍ର ସରକାରଙ୍କ ଚିକିତ୍ସାଳୟଗୁଡ଼ିକରେ ଚିକିତ୍ସିତ ହେଉଥିବା ବେଳେ ପ୍ରାକଲକ୍ଷଣ ରୋଗୀ ଏବଂ ସ୍ୱଳ୍ପ ଲକ୍ଷଣ ଦେଖାଉଥିବା ବ୍ୟକ୍ତି ଘରୋଇ ସଙ୍ଗରୋଧରେ ଅଛନ୍ତି ।
ନିକଟରେ ସମସ୍ତ ପଞ୍ଜିକୃତ ପରୀକ୍ଷାଗାରଗୁଡ଼ିକୁ କୋଭିଡ ପରୀକ୍ଷା ପାଇଁ ଅନୁମତି ଦେବା ଏବଂ ରାପିଡ଼ ଆଣ୍ଟିଜେନ ଟେଷ୍ଟ ଯୋଗୁଁ ଦେଶରେ ନମୁନା ପରୀକ୍ଷା ହାର ଯଥେଷ୍ଟ ବୃଦ୍ଧି ପାଇଛି। ଏପର୍ଯ୍ୟନ୍ତ 1,13,07,002ଟି ନମୁନା ପରୀକ୍ଷା କରାଯାଇଛି । ଦେଶରେ 841ଟି ସରକାରୀ ଓ 339ଟି ଘରୋଇ ଏହିପରି ମୋଟ 1180ଟି ପରୀକ୍ଷାଗାରରେ ନମୁନା ପରୀକ୍ଷଣ କରାଯାଉଛି । ଗତକାଲି ଗୋଟିଏ ଦିନରେ 2,82,581ଟି ନମୁନା ପରୀକ୍ଷା କରାଯାଇଛି । ବର୍ତ୍ତମାନ ଦେଶରେ 10 ଲକ୍ଷ୍ୟ ଜନସଂଖ୍ୟାରେ 8,193ଟି ନମୁନା ପରୀକ୍ଷା କରାଯାଉଥିବା ଜଣାଯାଉଛି ।
- ରିଅଲ-ଟାଇମ ଆରଟି ପିସିଆର ଆଧାରିତ ପରୀକ୍ଷାଗାର : 620 
- ଟ୍ରୁ ନ୍ୟାଟ ଆଧାରିତ ପରୀକ୍ଷାଗାର : 463 
- ସିବିନ୍ୟାଟ ଆଧାରିତ ପରୀକ୍ଷାଗାର : 97 
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟ ରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦ୍ବିତୀୟ ବିଶ୍ବ କୋଭିଡ ଭର୍ଚୁଆଲ ଶିଖର ସମ୍ମିଳନୀର ଉଦଘାଟନୀ ଅଧିବେଶନରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ବକ୍ତବ୍ୟ
ରାଷ୍ଟ୍ରପତି ବାଇଡେନ୍
ଉପାଧ୍ୟକ୍ଷ ହ୍ୟାରିସ
ମହାମହିମ
ନମସ୍କାର !
କୋଭିଡ ମହାମାରୀ ଆମ ଜୀବନଧାରା ଏବଂ ଯୋଗାଣ ଶୃଙ୍ଖଳକୁ ବାଧିତ କରିଛି । ମୁକ୍ତ ସମାଜ ଭାବେ ଆମ ସହନଶୀଳତାର ପରୀକ୍ଷା ନେଉଛି । ମହାମାରୀ ବିରୋଧରେ ଆମେ ଏକ ଜନକୈନ୍ଦ୍ରିକ ରଣନୀତି ଆପଣାଇଛୁ । ଆମ ବଜେଟ୍ରେ ସ୍ବାସ୍ଥ୍ୟ କ୍ଷେତ୍ର ପାଇଁ ସର୍ବକାଳୀନ ସର୍ବାଧିକ ଅର୍ଥ ଆବଣ୍ଟନ କରାଯାଇଛି ।
ଆମ ଟିକାକରଣ କାର୍ଯ୍ୟକ୍ରମରେ ବିଶ୍ବରେ ସର୍ବବୃହତ । ଆମ ପ୍ରାପ୍ତ ବୟସ୍କ ଜନସଂଖ୍ୟାର ପ୍ରାୟ ୯୦ ପ୍ରତିଶତ ଲୋକ ଏବଂ ୫୦ ନିୟୁତରୁ ଅଧିକ ପିଲାଙ୍କର ଆମେ ଟିକାକରଣ କରିସାରିଛୁ । ବିଶ୍ବ ସ୍ବାସ୍ଥ୍ୟ ସଂଗଠନ ମାନ୍ୟତାପ୍ରାପ୍ତ ଟିକା ଭାରତ ଉତ୍ପାଦନ କରୁଛି ଏବଂ ଚଳିତ ବର୍ଷ ୫ ବିଲିୟନରୁ ଅଧିକ ଟିକା ଉତ୍ପାଦନ କରିବାର କ୍ଷମତା ଭାରତ ନିକଟରେ ରହିଛି ।
ଦ୍ବିପାକ୍ଷିକ ଏବଂ କୋଭାକ୍ସ ପ୍ରୟାସ ମାଧ୍ୟମରେ ୯୮ଟି ଦେଶକୁ ଆମେ ୨୦୦ ନିୟୁତରୁ ଅଧିକ କୋଭିଡ୍ ପ୍ରତିଷେଧକ ଟିକା ଯୋଗାଇ ଦେଇଛୁ । ନମୁନା ପରୀକ୍ଷା, ଚିକିତ୍ସା ଏବଂ ଡେଟା ମ୍ୟାନେଜମେଣ୍ଟ ପାଇଁ ଭାରତ ମିତବ୍ୟୟୀ ପ୍ରଯୁକ୍ତି ବିକଶିତ କରିଛି । ଆମେ ଏହି ସୁବିଧା ଅନ୍ୟ ଦେଶମାନଙ୍କୁ ମଧ୍ୟ ଯୋଗାଇ ଦେବାର ପ୍ରସ୍ତାବ ଦେଇଛୁ ।
ଭୂତାଣୁ ଉପରେ ବିଶ୍ବ ଡେଟାବେସକୁ ଭାରତର ଜିନୋମିକ୍ସ କନସୋର୍ଟିଅମ ଉଲ୍ଲେଖନୀୟ ଯୋଗଦାନ ଦେଇଛି । ଆମେ ଏହି ନେଟୱର୍କ ଆମର ପଡ଼ୋଶୀ ଦେଶକୁ ମଧ୍ୟ ଯୋଗାଇ ଦେଇଛୁ।
ଭାରତରେ ଆମେ କୋଭିଡ ମୁକାବିଲା ଏବଂ ରୋଗ ପ୍ରତିଷେଧକ ଶକ୍ତି ବୃଦ୍ଧି ଲାଗି ବ୍ୟାପକ ଭାବେ ଆମର ପାରମ୍ପରିକ ଚିକିତ୍ସା ପଦ୍ଧତିକୁ ବ୍ୟବହାର କରିଛୁ, ଏହାଦ୍ବାରା ଅଗଣିତ ଜୀବନ ରକ୍ଷା ହୋଇପାରିଛି ।
ସାରା ବିଶ୍ବରେ ଏହି ପ୍ରାଚୀନ ଚିକିତ୍ସା ପଦ୍ଧତିକୁ ପ୍ରସାରିତ କରିବାର ଲକ୍ଷ୍ୟ ନେଇ ଗତ ମାସ ଭାରତରେ ଆମେ ‘‘ଡବ୍ଲୁଏଚଓ ଗ୍ଲୋବାଲ ସେଣ୍ଟର ଫର ଟ୍ରାଡିସନାଲ ମେଡ଼ିସିନ’’  ପ୍ରତିଷ୍ଠା ପାଇଁ ଶିଳାନ୍ୟାସ କରିଛୁ ।
ମହାମହିମ,
ଭବିଷ୍ୟତର ଜରୁରିକାଳୀନ ସ୍ବାସ୍ଥ୍ୟ ଆହ୍ବାନର ମୁକାବିଲା କରିବା ଲାଗି ଏକ ସମନ୍ବିତ ବିଶ୍ବ ମୁକାବିଲା ପ୍ରଣାଳୀର ଆବଶ୍ୟକତା ରହିଥିବା ସ୍ପଷ୍ଟ ହୋଇଯାଇଛି । ଆମେ ଏକ ସୁଦୃଢ଼ ବିଶ୍ବ ଯୋଗାଣ ଶୃଙ୍ଖଳା ନିର୍ମାଣ କରିବା ସହିତ ଟିକା ଏବଂ ଔଷଧର ସମାନତାପୂର୍ଣ୍ଣ ବିତରଣ କରିବା ଲାଗି ପଦକ୍ଷେପ ଗ୍ରହଣ କରିବା ଉଚିତ୍ ।
ଡବ୍ଲୁଟିଓ ନିୟମାବଳୀ, ବିଶେଷ କରି ଟିଆରଆଇପିଏସ ଅଧିକ ସହନଶୀଳ ହେବାର ଆବଶ୍ୟକତା ରହିଛି । ଅଧିକ ଦୃଢ଼ ବିଶ୍ବ ସ୍ବାସ୍ଥ୍ୟ ସୁରକ୍ଷା ଢାଞ୍ଚ ନିର୍ମାଣ କରିବା ଲାଗି ବିଶ୍ବ ସ୍ବାସ୍ଥ୍ୟ ସଂଗଠନରେ ସଂସ୍କାର ଆଣିବା ଏବଂ ଏହାକୁ ଆହୁରି ସୁଦୃଢ଼ କରିବା ଜରୁରି ।
ଯୋଗାଣ ଶୃଙ୍ଖଳାକୁ ସ୍ଥିର ଓ ଆକଳନଯୋଗ୍ୟ କରିବା ଲାଗି ଟିକା ଓ ଚିକିତ୍ସା ପଦ୍ଧତିର ଅନୁମୋଦନ ଲାଗି ଡବ୍ଲୁଏଚଓର ଅନୁମୋଦନ ପ୍ରକ୍ରିୟାକୁ ଅଧିକ ବିକଶିତ କରିବା ନିମନ୍ତେ ଆମେ ଆହ୍ବାନ କରୁଛୁ । ବିଶ୍ବ ସମୁଦାୟର ଏକ ଉତ୍ତରଦାୟୀ ସଦସ୍ୟ ଭାବେ, ଭାରତ ଏସବୁ ପ୍ରୟାସରେ ଏକ ପ୍ରମୁଖ ଭୂମିକା ଗ୍ରହଣ କରିବା ଲାଗି ପ୍ରସ୍ତୁତ ରହିଛି ।
ଧନ୍ୟବାଦ ।
ଅନେକ ଅନେକ ଧନ୍ୟବାଦ ।
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ଭାରତ ମାଟିରେ ରାଫେଲ ଯୁଦ୍ଧ ବିମାନ ଅବତରଣକୁ ‘ଗେମ୍ ଚେଞ୍ଜର’ କହିଲେ ସ୍ୱରାଷ୍ଟ୍ରମନ୍ତ୍ରୀ ଅମିତ ଶାହ
• ରାଫେଲ ପହଞ୍ଚିବା ଆମ ଶକ୍ତିଶାଳୀ ବାୟୁସେନା ପାଇଁ ଏକ ଐତିହାସିକ ଦିବସ ଏବଂ ଦେଶ ପାଇଁ ଗୌରବର ମୁହୂର୍ତ୍ତ : ଶ୍ରୀ ଶାହ
• ସ୍ୱରାଷ୍ଟ୍ରମନ୍ତ୍ରୀ କହିଲେ ଯେ ଏହି ନୂଆ ପିଢିର ଯୁଦ୍ଧ ବିମାନ ବାୟୁସେନାରେ ସାମିଲ ହେବା ଘଟଣା ଭାରତକୁ ଏକ ଶକ୍ତିଶାଳୀ ଓ ନିରାପଦ ରାଷ୍ଟ୍ରରେ ପରିଣତ କରିବା ପାଇଁ ପ୍ରଧାନମନ୍ତ୍ରୀଙ୍କ ସଂକଳ୍ପର ପ୍ରମାଣ
• ଶ୍ରୀ ଶାହ କହିଲେ ରାଫେଲ ବିଶ୍ୱର ସବୁଠୁ ଶକ୍ତିଶାଳୀ ଲଢୁଆ ବିମାନ ଯାହା ଆକାଶରେ ଯେକୌଣସି ଆହ୍ୱାନର ମୁକାବିଲା କରିବାକୁ ସକ୍ଷମ
• ଉଭୟ ଗତି ଓ ଆୟୁଧ ଦକ୍ଷତାରେ ରାଫେଲ ଯଥେଷ୍ଟ ଅଗ୍ରଣୀ : ଶ୍ରୀ ଶାହ
ଭାରତ ମାଟିରେ ଆଜି ଲଢୁଆ ଯୁଦ୍ଧ ବିମାନ ରାଫେଲର ଅବତରଣକୁ ସ୍ୱରାଷ୍ଟ୍ରମନ୍ତ୍ରୀ ଶ୍ରୀ ଅମିତ ଶାହ ଏକ ‘ଗେମ୍ ଚେଞ୍ଜର’ ଘଟଣା ବୋଲି କହିଛନ୍ତି । ରାଫେଲ ଜେଟ୍ ପହଞ୍ଚିବା ଆମର ଶକ୍ତିଶାଳୀ ବାୟୁସେନା ପାଇଁ ଏକ ଐତିହାସିକ ଦିବସ ଓ ଭାରତ ପାଇଁ ଗର୍ବ ଓ ଗୌରବର କ୍ଷଣ ବୋଲି ଏକ ଟ୍ୱିଟ୍ ବାର୍ତ୍ତାରେ ସେ କହିଛନ୍ତି । ଆଜି ହରିୟାଣାର ଅମ୍ବାଲା ବାୟୁସେନା ଘାଟିରେ 5ଟି ରାଫେଲ ବିମାନ ଭାରତୀୟ ଜାତୀୟ ପତାକା ଉଡାଇ ଅବତରଣ କରିବା ପରେ ସ୍ୱରାଷ୍ଟ୍ରମନ୍ତ୍ରୀ ଏହି ବାର୍ତ୍ତା ମାଧ୍ୟମରେ ତାଙ୍କର ପ୍ରତିକ୍ରିୟା ପ୍ରକାଶ କରିଛନ୍ତି ।
ସେ କହିଛନ୍ତି ଯେ ସାରା ଦେଶ ପାଇଁ ଏହା ଏକ ସ୍ମରଣୀୟ ଦିବସ । ଭାରତକୁ ଏକ ସଶକ୍ତ ଓ ନିରାପଦ ରାଷ୍ଟ୍ରରେ ପରିଣତ କରିବା ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ସଂକଳ୍ପର ଏହା ପ୍ରମାଣ । ମୋଦୀ ସରକାର ଭାରତର ପ୍ରତିରକ୍ଷା ବ୍ୟବସ୍ଥାକୁ ସୁଦୃଢ କରିବା ପାଇଁ ସଂକଳ୍ପବଦ୍ଧ ।
ସେ କହିଛନ୍ତି ଯେ ଏହି ଅତ୍ୟାଧୁନିକ ଯୁଦ୍ଧବିମାନ ବିଶ୍ୱର ସବୁଠୁ ଶକ୍ତିଶାଳୀ ଲଢୁଆ ବିମାନ ମଧ୍ୟରେ ଅନ୍ୟତମ ଏବଂ ଆକାଶମାର୍ଗରେ ଯେକୌଣସି ଆହ୍ୱାନର ମୁକାବିଲା କରିବାକୁ ସକ୍ଷମ । ଉଭୟ ଗତି ଓ ଅସ୍ତ୍ର ବହନ ଦକ୍ଷତା ଆଦି ସବୁ କ୍ଷେତ୍ରରେ ରାଫେଲ ଜେଟ୍ ବହୁ ଆଗରେ । ଏହି ବିଶ୍ୱ ଶ୍ରେଣୀୟ ଲଢୁଆ ଜେଟ୍ ଖେଳ ବଦଳାଇବା ରେ ସମର୍ଥ ହେବ ବୋଲି ମୁଁ ଦୃଢ ନିଶ୍ଚିତ । ଏହା ନିଜର କ୍ଷମତା ଓ ଶ୍ରେଷ୍ଠତା ବଳରେ ଆମର ବାୟୁଯୋଦ୍ଧାମାନଙ୍କୁ ସହାୟତା କରି ଆମ ଆକାଶକୁ ସୁରକ୍ଷିତ ରଖିପାରିବ ।
ସ୍ୱରାଷ୍ଟ୍ରମନ୍ତ୍ରୀ ଏହି ଅବସରରେ ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂହ, ଭାରତୀୟ ବାୟୁସେନା ଏବଂ ସମଗ୍ର ଦେଶକୁ ଅଭିନନ୍ଦନ ଜଣାଇଛନ୍ତି । ବାୟୁସେନାକୁ ଏଭଳି ଅଭୂତପୂର୍ବ ଶକ୍ତି ଓ ସାମର୍ଥ୍ୟ ପ୍ରଦାନ କରିଥିବାରୁ ଶ୍ରୀ ଶାହ ମଧ୍ୟ ପ୍ରଧାନମନ୍ତ୍ରୀଙ୍କୁ କୃତଜ୍ଞତା ଜ୍ଞାପନ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନେତାଜୀ ଜୀ ସୁଭାଷ ଚନ୍ଦ୍ର ବୋଷଙ୍କ ମୂର୍ତ୍ତିକୁ ଗ୍ରହଣ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି କଳାକାର ଅରୁଣ ଯୋଗୀରାଜଙ୍କଠାରୁ ନେତାଜୀ ସୁଭାଷ ଚନ୍ଦ୍ର ବୋଷଙ୍କ ମୂର୍ତ୍ତି ଗ୍ରହଣ କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି
ଆଜି ଯୋଗୀରାଜ ଅରଣଙ୍କୁ ଭେଟି ବହୁତ ଖୁସି । ନେତାଜୀ ବୋଷଙ୍କ ଏହି ଅସାଧାରଣ ମୂର୍ତ୍ତି ପ୍ରଦାନ କରିଥିବାରୁ ତାଙ୍କୁ କୃତଜ୍ଞତା ଜଣାଉଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଖ୍ୟାତ ମରାଠୀ ଲବଣୀ ଗାୟକ ସୁଲୋଚନା ତାଇ ଚାଭନଙ୍କ ଦେହାନ୍ତରେ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଖ୍ୟାତ ମରାଠୀ ଲବଣୀ ଗାୟକ ସୁଲୋଚନା ତାଇ ଚାଭନଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ମହାରାଷ୍ଟ୍ରର ବିଶେଷ କରି ଲବଣୀ ସଂସ୍କୃତିକୁ ପ୍ରୋତ୍ସାହିତ କରିବାରେ ତାଙ୍କର ମହତ୍ୱପୂର୍ଣ୍ଣ ଭୂମିକା ପାଇଁ ଆଗାମୀ ପୀଢି ସୁଲୋଚନା ତାଇ ଚାଭନ୍ଙ୍କୁ ମନେ ରଖିବେ । ସେ ସଙ୍ଗୀତ ଏବଂ ମଞ୍ଚ ପ୍ରତି ମଧ୍ୟ ଆଗ୍ରହୀ ଥିଲେ । ତାଙ୍କ ଦେହାନ୍ତରେ ଦୁଃଖିତ । ତାଙ୍କ ପରିବାର ଏବଂ ପ୍ରଶଂସକଙ୍କୁ ସମବେଦନା । ଓମ୍ ଶାନ୍ତି ।”
HS
(